Ydermere var han [[1863]] medlem af en kommission om [[meter]]systemet og det latinske møntsystem, 1872 af den skandinaviske kommission, hvis arbejde førte til møntforandringen, [[1890]] var han sammen med fabriksinspektør [[Haldor Topsøe (kemiker)]] og direktør [[Ludvig Bramsen]] Danmarks delegerede på kejser [[Vilhelm 2. (tysk kejser)|Vilhelms]] arbejderspørgsmålskongres i [[Berlin]] og [[1893]] på møntkonferencen i [[Bruxelles]]. Fra [[1885]] var han formand for [[Grosserersocietetet]]s komité, i hvilken stilling han påbegyndte udgivelsen af årlige handelsberetninger og fortsatte afholdelsen af de store handelsmøder, hvor han ofte selv var hovedtaleren. Videre kan nævnes hans på egen erfaring grundede interesse for unge handelsmænds uddannelse, som på forskellig vis gav sig udslag i hans virksomhed for de [[Niels Brock|Brock'ske Handelsskoler]] og for [[Handels- og Kontoristforeningen]], hvis formand han var.
Historie Erhvervsliv Ledelse Foreninger Organisationer Ledere